മൂന്ന് പോയിന്റും മനോഹര ഫുട്ബോളും, വിജയത്തോടെ കേരള ബ്ലാസ്റ്റേഴ്സിന്റെ പുതിയ സീസണ് തുടക്കം കേരള ബ്ലാസ്റ്റേഴ്സിന്റെ പുതിയ സീസണ് വിജയ തുടക്കം. ഇന്ന് നടന്ന ഡ്യൂറണ്ട് കപ്പിലെ തങ്ങളുടെ ആദ്യ മത്സരത്തില് കരുത്തരായ ഇന്ത്യന് നേവിയെ ആണ് കേരള ബ്ലാസ്റ്റേഴ്സ് പരാജയപ്പെടുത്തിയത്. മറുപടിയില്ലാത്ത ഒരു ഗോളിനായിരുന്നു ബ്ലാസ്റ്റേഴ്സിന്റെ വിജയം. ഇതിലേറെ ഗോളുകള്ക്ക് വിജയിക്കാനുള്ള അവസരങ്ങള് ബ്ലാസ്റ്റേഴ്സ് ഇന്ന് സൃഷ്ടിച്ചിരുന്നു. പുതിയ പരിശീലകന് ഇവാന് വുകമാനോവിചിന്റെ കീഴിലെ ആദ്യ മത്സരത്തില് മനോഹരമായ ഫുട്ബോള് തന്നെയാണ് കാണാന് ആയത്. രണ്ട് വിദേശ താരങ്ങളെ അണിനിരത്തി കൊണ്ട് മത്സരം ആരംഭിച്ച കേരള ബ്ലാസ്റ്റേഴ്സ് മികച്ച രീതിയിലാണ് കളി ആരംഭിച്ചത്. ആദ്യ മുപ്പതു മിനുട്ടുകളില് തന്നെ നിരവധി അവസരങ്ങള് കേരള ബ്ലാസ്റ്റേഴ്സ് സൃഷ്ടിച്ചു. 12ആം മിനുട്ടില് സത്യസെന്റെ ഷോട്ട് ആയിരുന്നു ആദ്യ അവസരം. അത് ഇന്ത്യന് നേവി ഗോള്കീപ്പര് ദില്രാജ് തടഞ്ഞു. പിന്നാലെ പ്രശാന്തിന്റെ ക്രോസില് നിന്ന് ഒരു സിറ്റര് രാഹുല് കെപിക്ക് ലഭിച്ചു. രാഹുല് പന്ത് നിയന്ത്രിക്കും മുമ്ബ് ഗോള് കീപ്പര് പന്ത് കൈക്കലാക്കി. കേരള ബ്ലാസ്റ്റേഴ്സിന്റെ തുടര് ആക്രമണങ്ങളാണ് പിന്നെ കണ്ടത്. വിദേശ താരം ലൂണയ്ക്ക് മാത്രം മൂന്ന് സുവര്ണ്ണാവസരങ്ങള് ലഭിച്ചു. ഒരു ഷോട്ട് ഗോള്കീപ്പര് മികച്ച സേവിലൂടെ രക്ഷപ്പെടുത്തി, ലൂണയുടെ ഒരു ഹെഡര് ഗോള് പോസ്റ്റില് തട്ടിയാണ് മടങ്ങിയത്. ഒരു കോര്ണറില് നിന്ന് സന്ദീപിന് ഒരു അവസരം കിട്ടി എങ്കിലും ഡിഫന്ഡറുടെ ഗോള്ശ്രമം ബാറിനു മുകളിലൂടെ ആകാശത്തേക്ക് പോയി. ഇതിനു ശേഷം കേരള ബ്ലാസ്റ്റേഴ്സ് അവസരങ്ങള് ഉണ്ടാക്കുന്നത് കുറഞ്ഞു. ആദ്യ പകുതിയില് തന്നെ പരിക്ക് കാരണം കേരള ബ്ലാസ്റ്റേഴ്സിന് അവരുടെ സെന്റര് ബാക്ക് ഹക്കുവിനെ നഷ്ടപ്പെടുകയും ചെയ്തിരുന്നു. രണ്ടാം പകുതിയില് കേരള ബ്ലാസ്റ്റേഴ്സ് ശ്രീകുട്ടനെയും ആയുഷിനെയും കളത്തില് എത്തിച്ചു. 63ആം മുനുട്ടില് ഒരു കൗണ്ടറില് നിന്ന് ഇന്ത്യന് നേവി ഗോള് നേടുന്നതിന് അടുത്ത് എത്തി. ബ്രിട്ടോയും ശ്രേയസും ചേര്ന്ന് നടത്തിയ നീക്കം അവസാനം അല്ബിനോ ഗോമസ് രക്ഷപ്പെടുത്തുക ആയിരുന്നു. 69ആം മിനുട്ടില് ആണ് കേരള ബ്ലാസ്റ്റേഴ്സിന് ആശ്വാസമായി പെനാള്ട്ടി വിധി വന്നത്. പ്രശാന്ത് നല്കിയ പാസ് ശ്രീകുട്ടനെ ഗോള്മുഖത്ത് എത്തിച്ചു. ഗോളടിക്കാന് ശ്രീക്കുട്ടന് ശ്രമുക്കും മുമ്ബ് നേവി ഡിഫന്സ് താരത്തെ ഫൗള് ചെയ്തു വീഴ്ത്തി. റഫറി പെനാള്ട്ടിയും വിധിച്ചു. പെനാള്ട്ടി എടുത്ത ലൂണയ്ക്ക് ഒട്ടു പിഴച്ചില്ല. കേരള ബ്ലാസ്റ്റേഴ്സിന്റെ സീസണിലെ ആദ്യ ഗോള് ലൂണ നേടി. നേവിക്ക് സമനില നേടാന് അവസരം ലഭിച്ചിരുന്നു എങ്കിലും അവരുടെ ശ്രമം ഗീള് പോസ്റ്റി തട്ടി മടങ്ങുന്നത് കാണാന് ആയി. 90ആം മിനുട്ടില് ശ്രീകുട്ടിന്റെ ഗോള്ശ്രമം ഗോള്ലൈനില് നിന്ന് തടയാന് ഇന്ത്യന് നേവി ഡിഫന്സിനായി. ഈ വിജയത്തോടെ ബ്ലാസ്റ്റേഴ്സ് ഗ്രൂപ്പ് സിയില് ഒന്നാമത് എത്തി. ഇനി 15ആം തീയതി ബെംഗളൂരു എഫ് സിക്ക് എതിരെയാണ് കേരള ബ്ലാസ്റ്റേഴ്സിന്റെ മത്സരം.